Præsumens de pietate paterna, soleo vos sæpe, Pater, rogare pro aliis: sed nunc pro illo, qui mihi præ cunctis aliis cordi est, velut pro me altero, maiestati Apostolicæ supplico. Est autem hic Dominus Iordanus, Casæ Dei Abbas. Commendarem eum securius apud vos, quia commendabilis est: nisi notari timerem, quia frater est. Hoc tamen breuiter  veraciter dico, non eum egere commendatione mea apud vos: si mores eius, si scientiam eius, si famam eius, vestra sapientia agnosceret, sicut agnoscimus nos. Adit præsentiā vestram, nullo, vt ab ipso accepi, negocio tractus, nisi sola causa videndi  visitandi vos. Suscipiat eum benigne, si placet, benignitas vestra, mihi nō semel tantum experta: suscipiar  ego in ipso, si quem apud vos, quod non diffido, locum gratiæ habeo. Deleatur si placet, si quid vnquam nubilū suit aduersus eum in mente vestra:  redeat ad eum illa, pro qua sola vsque ad vos peregrinatur, gratia vestra. Quia pro ipso paucis supplico, credo quod non miramini. Caro enim  frater noster est.